REPUBLIKA SRBIJA

NARODNA SKUPŠTINA

Odbor za prostorno planiranje,saobraćaj,

infrastrukturu i telekomunikacije

13 Broj: 06-2/139-16

6. jul 2016. godine

B e o g r a d

Z A P I S N I K

PRVE SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 6. JULA 2016. GODINE

Sednica je počela u 10.00 časova.

Saglasno članu 25. stav 2. Poslovnika Narodne skupštine sednicom je, do izbora predsednika Odbora, predsedavao narodni poslanik Jovo Ostojić, najstariji prisutan član Odbora.

Sednici su prisustvovali članovi Odbora: Jovica Jevtić, Stefana Miladinović, Zoran Milekić, dr Vladimir Orlić, Sonja Pavlović, Ognjen Pantović, Snežana B. Petrović, Dalibor Radičević, Katarina Rakić, Ivana Stojiljković i Goran Ćirić.

Sednici Odbora su prisustvovali zamenici članova Odbora: Velimir Stanojević (zamenik Dragana Jovanovića), dr Novica Tončev (zamenik Milutina Mrkonjića) i Zoran Radojičić (zamenik Biljane Rubaković).

 Sednici nije prisustvovao član Odbora Nenad Konstatinović niti njegov zamenik.

Predsedavajući je konstatovao da su ispunjeni uslovi za rad i odlučivanje saglasno članu 80. stav 1. Poslovnika Narodne skupštine, a zatim je Odbor prešao na rad prema unapred određenom:

**D n e v n o m r e d u**

 1. Izbor predsednika Odbora;

 2. Izbor zamenika predsednika Odbora.

Prva tačka dnevnog reda - **Izbor predsednika Odbora**

Odbor je na predlog narodnog poslanika dr Vladimira Orlića, većinom glasova (10 za, dva protiv, dva uzdržana, jedan član Odbora nije glasao), izabrao narodnog poslanika Katarinu Rakić za predsednika Odbora za prostorno planiranje, saobraćaj, infrastrukturu i telekomunikacije.

U diskusiji su učestvovali narodni poslanici: Jovo Ostojić, dr Vladimir Orlić, Sonja Pavlović, Ivana Stojiljković i Goran Ćirić.

Predsednik Odbora Katarina Rakić je zahvalila na izboru.

Druga tačka dnevnog reda - **Izbor zamenika predsednika Odbora**

Odbor je na predlog predsednika Odbora Katarine Rakić, većinom glasova (11 za, jedan protiv, jedan uzdržan, jedan član Odbora nije glasao), izabrao narodnog poslanika Stefanu Miladinović za zamenika predsednika Odbora za prostorno planiranje, saobraćaj, infrastrukturu i telekomunikacije.

 U diskusiji su učestvovali narodni poslanici: dr Novica Tončev, Sonja Pavlović i Jovo Ostojić.

\*

\* \*

Na sednici Odbora vođen je tonski zapis.

Sednica je zaključena u 10.45 časova.

SEKRETAR ODBORA PREDSEDNIK ODBORA

 Biljana Ilić Katarina Rakić